ตอนนี้คลอดลูกได้9เดือนแล้วค่ะ ประจำเดือนพึ่งมาในช่วงเดือนที่เก้าเป็นช่วงต้นเดือนค่ะ สักกลางเดือนได้ประจำเดือนมาอีกเป็นครั้งที่สองอยากทราบว่ามีความผิดปกติอะไรไหมค่ะ และก่อนหน้าจะเป็นประจำเดือนมีอาการตกขาวคันร่วมด้วยค่ะ
สวัสดีค่ะประจำเดือนหลังคลอดอาจจะมาเร็วช้าแตกต่างกันในแต่ละคนค่ะ ทั้งนี้ขึ้นกับการให้นมบุตรด้วยค่ะ โดยผู้ที่ให้ทารกดูดนมแม่บางรายจะไม่มีประจำเดือนตลอดช่วงที่ให้นมบุตร ส่วนผู้ที่ให้นมบุตรบางคนอาจมีประจำเดือนมาช้าค่ะ เนื่องจากโพรแลคติน (Prolactin) ซึ่งเป็นฮอร์โมนสำหรับผลิตน้ำนมแม่มีฤทธิ์ยับยั้งฮอร์โมนสืบพันธุ์ ส่งผลให้ร่างกายไม่ตกไข่ออกมา ทั้งนี้ ปริมาณการให้นมบุตรส่งผลต่อการกลับมามีประจำเดือน โดยผู้ที่ให้นมบุตรน้อยลงอาจกลับมามีประจำเดือนได้เร็วขึ้นค่ะโดยอาการประจำเดือนหลังคลอดมักแตกต่างจากช่วงปกติ อาการที่พบได้ มีดังนี้ค่ะผู้ที่ให้นมบุตรน้อยลงจะเริ่มกลับมามีประจำเดือน โดยจะมีเลือดประจำเดือนออกมาเป็นจุดเล็ก ๆ และไม่สม่ำเสมอค่ะ ดังนั้นจึงอาจจะยังไม่เป็นรอบตามปกติค่ะผู้ที่มีประจำเดือนหลังคลอดหลายรายมักมีลิ่มเลือดออกมา อย่างไรก็ตาม ผู้ที่มีลิ่มเลือดออกมากับเลือดประจำเดือนเป็นเวลานานกว่า 1 สัปดาห์ หรือประจำเดือนมามากกว่าที่เคยเป็น ควรพบแพทย์เพื่อขอคำปรึกษาอย่างไรก็ตามหากมีอาการตกขาวร่วมกับอาการคันอาจจะเกิดจากสาเหตุอื่น เช่น การติดเชื้อรา เป็นต้น จึงขอแนะนำให้พบสูตินรีแพทย์เพื่อตรวจหาสาเหตุอีกทีค่ะ